b"\n_START_ARTICLE_\nMagnus Kirt\n_START_SECTION_\n2018\n_START_PARAGRAPH_\n2018. aastal p\xc3\xbcstitas ta odaviskes kolm Eesti rekordit. Hiliseim neist s\xc3\xbcndis 13. juulil 2018 IAAF-i Teemantliiga etapil Marokos Rabatis tulemusega 89.75. Varasem Eesti rekord p\xc3\xa4rines 5. juunist 2018: Soomes Paavo Nurmi m\xc3\xa4ngudel viskas ta 88.73. Sellest eelmine Eesti rekord oli tema enda kaks p\xc3\xa4eva varem Tartus Gustav Sule m\xc3\xa4lestusv\xc3\xb5istlustel visatud 88.45. \xc3\x9chtlasi on Kirt vasakuk\xc3\xa4eliste odaviskajate maailmarekordi omanik._NEWLINE_2018. aasta Euroopa meistriv\xc3\xb5istlustel Berliinis v\xc3\xb5itis ta tulemusega 85.96 pronksmedali.\n_START_SECTION_\n2019\n_START_PARAGRAPH_\n2019. aastal on Kirt Eesti rekordit parandanud kahel korral \xe2\x80\x93 20. juunil T\xc5\xa1ehhis Ostravas viskas ta esmakordselt \xc3\xbcle 90 meetri, v\xc3\xb5ites IAAF World Challenge'i sarja kuuluva v\xc3\xb5istluse tulemusega 90.34. Kaks p\xc3\xa4eva hiljem, Soomes Kuortanes toimunud traditsioonilisel odaviskajate m\xc3\xb5\xc3\xb5duv\xc3\xb5tul viis ta Eesti rekordi tulemuseni 90.61. Selle tulemusega l\xc3\xa4ks Kirt maailma hooaja edetabeli liidriks. 29. augustil v\xc3\xb5itis Kirt Z\xc3\xbcrichis peetud Teemantliiga finaali, visates viimasel katsel 89.13.\n_START_SECTION_\nIsiklikku\n_START_PARAGRAPH_\nTema isa oli Eesti kelgutamiskoondise peatreener Peeter Kirt."